text: ইয়োজুয়া ওয়াল্টার কিমিশ (, ; জন্ম: ৮ ফেব্রুয়ারি ১৯৯৫; ইয়োজুয়া কিমিশ নামে সুপরিচিত) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লীগের শীর্ষ স্তর বুন্দেসলিগার ক্লাব বায়ার্ন মিউনিখ এবং জার্মানি জাতীয় ফুটবল দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা বাম পার্শ্বীয় রক্ষণভাগের খেলোয়াড় হিসেবে খেলে থাকেন।
  
  জার্মান ফুটবল ক্লাব ভিএফবি বসিঙেনের যুব পর্যায়ের হয়ে খেলার মাধ্যমে কিমিশ ফুটবল জগতে প্রবেশ করেন; অতঃপর তিনি ভিএফবি স্টুটগার্টে যুব পর্যায়ের হয়ে খেলার মাধ্যমে ফুটবল খেলায় বিকশিত হয়েছেন। ২০১৩–১৪ মৌসুমে, আরবি লাইপৎসিশের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন। লাইপৎসিশে তিনি ২ মৌসুম অতিবাহিত করেছেন; যেখানে তিনি ৫৩ ম্যাচে ৩টি গোল করেছেন। ২০১৫–১৬ মৌসুমে, তিনি ৮.৫০ মিলিয়ন ইউরোর বিনিময়ে আরবি লাইপৎসিশ হতে বায়ার্ন মিউনিখে যোগদান করেছেন।
  
  দলগতভাবে, ঘরোয়া ফুটবলে, কিমিশ এপর্যন্ত ১১টি শিরোপা জয়লাভ করেছেন, যার সবগুলো তিনি বায়ার্ন মিউনিখের হয়ে জয়লাভ করেছেন। অন্যদিকে আন্তর্জাতিক প্রতিযোগিতায়, এপর্যন্ত ২টি শিরোপা জয়লাভ করেছেন; যার মধ্যে ২০১৭ ফিফা কনফেডারেশন্স কাপ অন্যতম।
  
  ক্লাব কর্মজীবন
  
  প্রাথমিক খেলোয়াড়ী কর্মজীবন
  কিমিশ, জার্মান ক্লাব ভিএফবি স্টাটগার্ট এর হয়ে কিশোর বয়সে ফুটবল খেলেন, পরবর্তীতে ২০১৩ সালের জুলাই মাসে আরেক জার্মান ক্লাব আরবি লেইপজিগ-এ যোগ দেওয়ার আগ পযন্ত। স্টাগার্ট তাকে আবারো কেনার জন্য আরেকটি পন্থা খুজে নেয়।  তিনি একই বছরের ২৮শে সেপ্টেম্বর জার্মানির তৃতীয় বিভাগীয় লিগ থ্রী. লিগা-তে তার ক্লাবের অভিষিক্ত হন, যেখানে তিনি তার দলের হয়ে খেলা ব্রাজিলিয়ান ফুটবলার থিয়াগো রকেনব্যাচ এর পরিবর্তে মাঠে নামেন, সে ম্যাচটিতে তার ক্লাব আরেক জার্মান ক্লাব এসপিভিজিজি আন্টারহ্যাচিং-এর বিপক্ষে ২-২ গোলে ড্র করে। ২০১৩ সালের ৩০শে নভেম্বর, তিনি তার প্রথম পেশাদার গোল করেন, যেখানে তার দল ১.এফসি সারব্রুকেন এর বিপক্ষে ৩-২ গোলের ব্যবধানে জয় পায়।
  
  আন্তর্জাতিক খেলোয়াড়ী জীবন
  ২০১৭ সালের ১৭ই মে, ২০১৭ ফিফা কনফেডারেশন্স কাপ এর জন্য, দলের বর্তমান প্রধান কোচ ইওয়াখিম ল্যোভ-এর করা দলের একজন খেলোয়াড়দের মধ্যে একজন ছিলেন। টুর্নামেন্টটিতে তিনি দলের পাচঁটি খেলার সবকয়টিতে তিনি প্রথমার্ধের সেরা এগারোর হয়ে শুরু করেন, যেখানে তিনি দুটি এসিস্ট করেন (দুটি গোল করতে সহায়তা করেন), সেভাবে জার্মানি তাদের ইতিহাসে প্রথম কনফেডারেশন্স কাপের শিরোপা জিতে নেয়।
  
  খেলার ধরণ
  কিমিশ নিজেই তার অনুপ্রেরণা হিসেবে জার্মান মিডফিল্ডার বাস্তিয়ান শোয়েনস্টেইগার-এর নাম নিদৃষ্ট করেন।
  
  কর্মজীবনের পরিসংখ্যান
  
  ক্লাব
  
  আন্তর্জাতিক
  
  তথ্যসূত্র
  
  বহিঃসংযোগ
  
   
   
  
   
  
  বিষয়শ্রেণী:১৯৯৫-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:ফুটবল ডিফেন্ডার
  বিষয়শ্রেণী:ফুটবল মধ্যমাঠের খেলোয়াড়
  বিষয়শ্রেণী:জার্মান ফুটবলার
  বিষয়শ্রেণী:জার্মানির আন্তর্জাতিক যুব ফুটবলার
  বিষয়শ্রেণী:ফুটবল ক্লাব বায়ার্ন মিউনিখের খেলোয়াড়
  বিষয়শ্রেণী:বুন্দেসলিগার খেলোয়াড়
  বিষয়শ্রেণী:৩. লিগার খেলোয়াড়
  বিষয়শ্রেণী:রোটেয়েইল বংশধর ব্যক্তি
  বিষয়শ্রেণী:বাদেন-ওটেমবার্গের ফুটবলার
  বিষয়শ্রেণী:জার্মানির আন্তর্জাতিক ফুটবলার
  বিষয়শ্রেণী:২০১৬ উয়েফা ইউরোর খেলোয়াড়
  বিষয়শ্রেণী:২০১৭ ফিফা কনফেডারেশন্স কাপের খেলোয়াড়
  বিষয়শ্রেণী:ফিফা কনফেডারেশন্স কাপ বিজয়ী খেলোয়াড়
  বিষয়শ্রেণী:২০১৮ ফিফা বিশ্বকাপের খেলোয়াড়
  বিষয়শ্রেণী:আরবি লাইপৎসিশের খেলোয়াড়
  বিষয়শ্রেণী:ভিএফবি স্টুটগার্টের খেলোয়াড়
title: ইয়োজুয়া কিমিশ